A BIZOTTSÁG 936/2005/EK RENDELETE
(2005. június 20.)
Franciaország tengerentúli megyéinek a gabonafélék, a növényi olajok, a feldolgozott gyümölcs- és zöldségtermékek, valamint egyes élő állatok szállítása területére vonatkozó előzetes ellátási mérlege tekintetében a 14/2004/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel egyes mezőgazdasági termékek tekintetében Franciaország tengerentúli megyéinek javára egyedi intézkedések bevezetéséről és a 72/462/EGK irányelv módosításáról, valamint az 525/77/EGK és 3763/91/EGK (Poseidom) rendeletek hatályon kívül helyezéséről szóló, 2001. június 28-i 1452/2001/EK tanácsi rendeletre (1) és különösen annak 3. cikkére és 6. cikkének (5) bekezdésére,
mivel:
(1)
A legkülső régióknak bizonyos alapvető, emberi fogyasztásra, feldolgozásra és mezőgazdasági inputanyagként való felhasználásra szánt termékekkel, valamint élő állattal és tojással történő ellátására vonatkozó ellátási mérlegeknek és közösségi támogatásnak az 1452/2001/EK, az 1453/2001/EK és az 1454/2001/EK tanácsi rendelet alapján történő megállapításáról szóló, 2003. december 30-i 14/2004/EK tanácsi rendelet (2) megállapítja az előzetes ellátási mérlegeket és meghatározza a közösségi támogatást.
(2)
A gabonafélék, a növényi olajok, a feldolgozott gyümölcs- és zöldségtermékek, valamint egyes élő állatok szállítása területén az éves ellátási mérlegek végrehajtásának jelenlegi szintje azt mutatja, hogy az említett termékekkel való ellátásra megállapított mennyiségek nem érik el az igények szintjét a vártnál nagyobb kereslet miatt.
(3)
Külön igény jelentkezett a paradicsomkonzervvel történő ellátásra. A vetőburgonya esetében a mérlegben feltüntetett mennyiségek magasabbak a végrehajtásuk szintjénél. A bivalytehenek, a csibék és a tojások tekintetében helyénvaló az ellátás tárgyát képező termékeknek bizonyos jellemzőit a Franciaország tengerentúli megyéinek gazdaságaiban felmerült igényekhez igazítani.
(4)
Ezért az említett termékek és állatok mennyiségeit és megnevezését Franciaország érintett tengerentúli megyéinek tényleges igényeihez kell igazítani.
(5)
Az ebben a rendeletben előírt intézkedések összhangban vannak az érintett irányítóbizottságok véleményével,
ELFOGADTA EZT A RENDELETET:
1. cikk
A 14/2004/EK rendelet a következőképpen módosul:
1.
az I. melléklet 1., 2., 3. és 4. részének helyébe a rendelet I. mellékletében szereplő szöveg lép;
2.
a II. melléklet 1., 2. és 4. részének helyébe a rendelet II. mellékletében szereplő szöveg lép.
2. cikk
E rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. június 20-án.